หลังจากอิ่มอาหารมื้อหลัก  เดินย่อยกัยพักนึง  น้องสาวก็บ่นอยากหาของหวานปิดท้ายมื้ออาหาร  เดินวนๆดูห้างจะปิดแล้ว  เจอร้านนี้เปิดอยู่  แอมเลยพุ่งไปสั่งอย่างรวดเร็วค่ะ กลัวอดกิน แหะๆ

ร้านDaiKori เป็นร้านขนมหวานที่เน้นหลักๆที่เมนูน้ำแข็งไสเนื้อละเอียดเหมือนปุยหิมะ  ตักเข้าปากทานได้แบบไม่ต้องเคี้ยวน้ำแข็งกรอบๆให้เมื่อยกราม เมนูน้ำแข็งไสที่นี่มีให้เลือกเป็นสิบรส  ทั้งนม Hokkaido ชาเขียว ชาเย็น เมล่อน ชอคโกแลต สตรอเบอรี่ ชอคโกบานาน่า ฯลฯ ราคาเริ่มต้นไม่แรง อยู่ที่ราวๆ 60-70 บาท นอกจากนี้ยังมีขนมจำพวกToastให้ดืนแกล้มน้ำแข็งไสเพลินๆด้วยค่ะ

=-= ทำเลที่ตั้ง และการเดินทาง =-=

ร้านอยู่ในห้าง The Crystal ราชพฤกษ์ ตั้งอยู่ที่ชั้น 3 เว้งวงกลมตรงกลาง อยู่ไม่ไกลจากโรงหนัง SF ค่ะ

การเดินทางมาThe Crystal  ราชพฤกษ์ สามารถมาได้ทั้งทางถ.บรมราชชนนี และ ถ.นครอินทร์นะคะ  ถ้ามาจากบรมฯ ขับมุ่งหน้านครปฐม ให้เลี้ยวขวาเข้าถ.ราชพฤกษ์  ขับตรงมา  เลยห้าง Homework ให้ชลอชิดซ้ายออกจากเลนด่วน ตรงไปอีกนิดจะเจอทางเข้าซ้ายมือ  ที่จอดรถกว้างขวาง สะดวกสบายค่ะ

=-= บรรยกาศในร้าน =-=

จะเป็นร้านแบบซุ้มๆ เปิดโล่ง โปร่งสบาย  ตกแต่งโทนไม้สีอ่อนสบายตา มีมุมเก้าอี้หลายแบบเลยให้เลือกนั่ง รองรับลูกค้าได้ประมาณ 20 ที่ค่ะ  เข้าไปหาที่นัางได้เลย  พนง.จะไปรับออเดอร์และมาเสริฟให้ที่โต๊ะคะ

=-= เมนูที่ลอง =-=

Strawberry lava kori toast +Hokkaido milk kori☆☆☆ (199B)   เป็นเมนูToast ขนมปังสามชั้นราดซอสนมและสตรอเบอรี่ มีโรยcrumbleและเยลลี่ ให้เล็กๆ แนมมากับสตรอเบอรี่และกีวี่สด เสริฟพร้อม maple syrup 

ยัง!!  ยังไม่พอ!! มีน้ำแข็งไสเสริฟมาให้อีกถ้วยด้วย????????  ตรงนี้เราเลือกรสได้ว่าจะทานกับรสอะไร แอมเลือกHokkaido milk มาลองค่ะ

ตอนมาเสริฟเรารู้สึกตกใจอ่ะ  คือมันใหญ่อลังการมากกกกค่ะ คือดูในรูปแล้วมันไม่น่าใหญ่ขนาดนี้  แอมว่าปริมาณ Toast เท่ากับ after you สองจานได้  แล้วมีน้ำแข็งใสอีก เมนูนี้แอมว่าต้องกินสองคนขึ้นไปนะ คนเดียวไม่ไหวแน่ๆ

รสชาติแอมว่าขนมปังเค้ากรอบมากไปหน่อย เนยยังไม่ค่อยชุ่มเลยทำให้รู้สึกนุ่มนอกกระด้างในนิดๆ ซอสราดมาเยอะแต่รสยังไม่เข้มข้นโดนใจเท่าที่ควร แต่ทานกับผลไม้สดๆก็อร่อยดีค่ะ ส่วนน้ำแข็งใสแอมว่ารสไม่ค่อยข้น หอม มันนมเหมือนที่เคยกินเจ้าอื่นๆ  โดยรวมให้รสชาติกลางๆ ได้มาตรฐานค่ะ  แต่ยังไม่เด้งโดนใจ

=-= บริการ =-=

การบริการดี  แต่อาจจะช้านิดนึง (ประมาณ 15นาที) ไม่แน่ใจว่าเพราะเราไปตอนเค้าจะปิดแล้วรึเปล่า  เค้าอาจจะเก็บเครื่องมือแล้ว  แต่ต้องรื้อมาใหม่เพราะมีคนสั่ง แต่น้องบริการดี ยิ้มแย้ม  แจ่มใสค่ะ

????โดยรวม เป็นร้านToast ที่ประมาณคุ้มจุใจมาก ราคาถือว่าไม่แพงเลย  เมื่อเทียบกับปริมาณทุกๆอย่างที่ให้มา  รสชาติ  แอมว่ากลางๆยังไม่โดดเด่น เมื่อเทียบกับเจ้าอื่นๆ แต่ก็ถือว่าผ่านมาตรฐาน ไม่ผิดหวังเมื่อได้ชิมค่ะ
